Inveren

L’inveren (parnonzie: [iɱˈvɛːrɛn], [eɱˈvɛːrɛn]; ma ciamad anca inverna [iɱˈvɛːrna] [aɱˈvɛːrna]) l’è vuna di quater seson de l’ann in di region polare e temperade. El suzzed despœu a l’otunn e inanz de la primavera.

I seson inn un resultad de l’inclinazzion de l’ass de la Terra, e l’inveren el capita quand che ol pianeta l’è orientad pussee delonsg del Sol. A l’è donca la seson cont i dì pussee curt e i nocc pussee longhe, e cont i temperadure pussee basse. Del pont de vista astronomegh, el scomenza al solstizzi invernal (20–21 desember in l’emisferi boreal; 20–21 sgiugn in quell austral) e el feniss a l’equinozzi de primavera (20–21 mars in l’emisferi boreal; 23 de setember in quell austral). 

La parolla ‘inveren’ la riva sgiò de l’espression latina hībernum tempus, che l’ha rempiazzad la parolla orisginal hiem (tempesta de niv, inveren), cugnad del sanscret hima (niv).

 Ligam de denter 
 Nedal
 Sport invernal

 Ligam de fœura 

Categoria:Stagion

Categoria:Calendari